Halterofilele Loredana Toma şi Mihaela Cambei sunt cele două românce care s-au calificat la Jocurile Olimpice de la Paris la categoria de haltere.
Iată cine sunt și ceilalți sportivi români calificaţi până în prezent!
Loredana Toma şi Mihaela Cambei s-au calificat la Jocurile Olimpice de la Paris!
Loredana Toma este halterofila cel mai bine clasată din Europa. Sportiva s-a calificat la Jocurile Olimpice 2024, după ce s-a clasat pe locul 4 în ierarhia mondială feminină de haltere, în limitele categoriei 71 kg.
Loredana Toma, în vârstă de 28 de ani, are în palmares la Campionatele Mondiale trei medalii de AUR : la total, smuls și aruncat la Anaheim în Statele Unite ale Americii în anul 2017, în limitele categoriei de 63 de kilograme și două medalii de AUR la total și smuls la Bogota (India), în anul 2022 la categoria de 71 de kilograme.
De asemenea, sportiva a câștigat și o medalie de ARGINT, la smuls, și una de BRONZ, la total, la Ashgabat, în anul 2018 și una de BRONZ la total la Pattaya în anul 2019 în limitele categoriei de 64 de kilograme.
La Campionatele Europene a reușit de patru ori tripla de AUR la total, smuls și aruncat în anul 2017 și anul 2018 la categoeia de 63 de kilograme și în anul 2019 și anul 2021 la categoria de 64 de kilograme.
În limitele categoriei de 58 de kilograme, Loredana Toma a cucerit două medalii de ARGINT la aruncat și la total, una de BRONZ la smuls în anul 2013 și tripla de ARGINT în anul 2014.
Ulterior, sportiva a fost desemnată cea mai bună halterofilă europeană a anului 2021.
Mihaela Cambei, desemnată cea mai bună halterofilă din Europa în anul 2023, a obținut anul acesta calificarea olimpică de în limitele categoriei 49 de kg.
Sportiva va concura la Paris 2024, ocupând locul 5 la categoria ei de greutate!
Halterofila este triplă campioană europeană de seniori în anul 2023 și în anul 2024 și este medaliată cu ARGINT și BRONZ la smuls la Mondialele din anul 2022 și din anul 2023.
Mihaela Cambei este legitimată la CSM Onești și va participa la prima ei ediție de Jocuri Olimpice!
Sportivii români calificaţi la Jocurile Olimpice de la Paris
- Atletism: Delvine Relin Meringor (maraton), Andrea Miklos (400 m), Alina Rotaru-Kottmann (lungime), Joan Chelimo Melly (maraton), Bianca Ghelber (aruncarea ciocanului);
- Înot: David Popovici (100 m liber, 200 m liber), Vlad Stancu (800 m liber, 1.500 m liber);
- Box: Lăcrămioara Perijoc (cat. 54 kg);
- Canoe: Cătălin Chirilă (C1 – 1.000 m), Ilie Sprîncean, Oleg Nuţă (C2 – 500 m);
- Canotaj: dublu vâsle feminin, categorie uşoară, dublu vâsle feminin, dublu rame feminin, patru rame feminin, patru vâsle feminin, 8+1 feminin, dublu vâsle masculin, dublu rame masculin, patru rame masculin, patru vâsle masculin, 8+1 masculin;
- Gimnastică artistică: 5 locuri cotă – echipa feminină; Andrei Muntean;
- Gimnastică ritmică: Annaliese Drăgan;
- Lupte: Andreea Beatrice Ana (cat. 53 kg); Kriszta Incze și Cătălina Axente;
- Lupte greco-romane: Alin Alexuc (cat. 130 kg);
- Polo pe apă: 13 locuri cotă – echipa masculină;
- Scrimă: Mălina Călugăreanu (floretă);
- Tenis de masă: 3 locuri cotă – echipa feminină, Ovidiu Ionescu/Bernadette Szocs (dublu mixt);
- Yachting: Ebru Bolat (clasa Ylca 6).
- Haltere: Mihaela Cambei şi Loredana Toma